Document ID: 32005D0396

KOMISJONI OTSUS,
19. jaanuar 2005,
EÜ asutamislepingu artiklile 81 ja EMP lepingu artikli 53 lõikele 1 vastava menetluse kohta
(Juhtum COMP/C-.2/37.214 - Saksamaa Bundesliga meediaõiguste ühismüük)
(teatavaks tehtud numbri K(2005) 78 all)
(Ainult saksakeelne tekst on autentne)
(EMPs kohaldatav tekst)
(2005/396/EÜ)
Otsus käsitleb Saksamaa Liga-Fußballverbands e.V.’i (liigaklubide assotsiatsioon). Menetlus käsitleb Saksamaa meeste rahvusliku jalgpallimeistrivõistluste esimese ja teise liiga (Bundesliga ja 2. Bundesliga) meediaõiguste tsentraalset turustamist. Komisjon märkis esialgses hinnangus, et ülekannete kaubanduslike õiguste eraldi müümine liigaklubide assotsiatsiooni kaudu võib piirata konkurentsi Bundesliga ja 2. Bundesliga jalgpalliklubide ning äriühingute vahel EÜ asutamislepingu artikli 81 tähenduses.
Komisjon tõdeb esialgse hinnangu põhjal ning juhtumit üksikasjalikumalt uurimata, et liigaklubide assotsiatsiooni kohustused näivad avavat Bundesliga ja 2. Bundesliga meediaõiguste turustamise liiga ja klubide vahelisele konkurentsile ning võimaldavad uute ja eriti klubitoodete turustamist. Kohustused kitsendavad tulevaste turustustehingute kohaldamisala, lühendavad nende kestust ning võimaldavad läbipaistva ja mittediskrimineeriva turustusmenetluse. Kohustused parandavad programmi kättesaadavust televisiooni, raadio ja uue meedia ettevõtjatele ja kindlustavad meediaõiguste laiema pakkumise turul, mis aitab kaasa uuenduste rakendamisele ja vähendab meediaturu koondumist.
Komisjon arvab liigaklubide assotsiatsiooni esialgse hinnangu järel antud kohustuste ja kolmandate isikute esitatud märkuste alusel, et nõukogu määruse (EÜ) nr 1/2003 (1) artikli 9 lõike 1 kohaste meetmete võtmiseks ei ole alust. Kohustused on liigaklubide assotsiatsiooni jaoks siduvad kuni 30. juunini 2009.
Konkurentsi piiravat tegevust ja turgu valitsevat seisundit käsitlev nõuandekomitee andis pooldava arvamuse 6. detsembril 2004.

Labels: 12
0
18
4